“Տարածաշրջանային երիտասարդական քննարկումների ակումբ” ծրագիրը նախատեսում էր ստեղծել համանուն ակումբ, որի մասնակիցներն էին ղարաբաղյան հակամարտության տարածաշրջանի սահմանամերձ շրջաններից երիտասարդներ, երիտասարդական կազմակերպությունների ներկայացուցիչներ և բուհերի ուսանողներ։ Ծրագրի շրջանակներում հայաստանաբնակ, ղարաբաղաբնակ և ադրբեջանաբնակ երիտասարդությունը ղարաբաղյան հակամարտությանն առնչվող ամենասուր հարցերի շուրջ (ԼՂ կարգավիճակ, փախստականների և ներքին տեղահանված անձանց վերադարձ նախկին բնակության վայրեր, շփման գծում խաղաղապահ ուժերի տեղակայում) քննարկումներ են ծավալել 3 զուգահեռ Skype-քննարկումների ներքո և ամփոփել Թբիլիսիում կայացած մեկ ընդհանուր հանդիպման միջոցով։ Ծրագրի բոլոր միջոցառումների մասնակիցների շրջանակն ընդգրկում էր նաև քննարկվող թեմաների ոլորտի փորձագետների։